कहा- पायलट का नंबर कभी नहीं आएगा, गहलोत की कांग्रेस खजाने में भागीदारी
Amit Shah Rajasthan Visit Latest News Update; Follow BJP  Booth Vijay Sankalp and Amit Shah Bharatpur News, Reports On Dainik Bhaskar (दैनिक भास्कर)
केंद्रीय गृह मंत्री अमित शाह ने राजस्थान के मुख्यमंत्री अशोक गहलोत और पूर्व डिप्टी सीएम सचिन पायलट के बीच जारी टकराव पर तंज कसा है। उन्होंने शनिवार को भरतपुर में पार्टी के एक कार्यक्रम में कहा, 'पायलट का नंबर कभी नहीं आएगा। भले ही वे जमीनी स्तर पर बहुत सक्रिय हैं, लेकिन कांग्रेस के खजाने में गहलोत की भागीदारी बड़ी है।'
शाह यहां कॉलेज ग्राउंड में बूथ विजय संकल्प हमारा कार्यक्रम के तहत पार्टी कार्यकर्ताओं, पदाधिकारियों को संबोधित कर रहे थे। राजस्थान में 7 महीने बाद विधानसभा चुनाव होने हैं। ऐसे में सियासी पार्टियां सक्रिय होने लगी हैं।
शाह ने राजस्थान के सभी लोक देवताओं और महाराजा सूरजमल को याद करते हुए अपने संबोधन की शुरुआत की। उन्होंने गहलोत की सरकार को 3डी सरकार बताया। बोले- यह तीन डी पर चल रही है। शाह ने थ्री डी को राजस्थान में दंगे, महिलाओं से दुर्व्यवहार और दलितों पर अत्याचार से जोड़ा।
शाह के संबोधन की बड़ी बातें 
वसुंधरा राजे ने कहा- गहलोत सरकार ने जल संकट पर काम नहीं किया
पूर्व सीएम वसुंधरा राजे ने कहा- हमारे यहां जमीन का जलस्तर गिरता जा रहा है। पिछली सरकार ने 13 जिले का प्लान बनाया था। ईस्टर्न कैनाल में कोटा से लेकर अलवर तक को शामिल किया गया। इसका संकल्प हमने लिया था।
वसुंधरा ने कहा- अफसोस है कि गहलोत जी ने इसके लिए कोई काम किया ही नहीं है। गहलोत कहते हैं कि भारतीय जनता पार्टी दूसरे दलों की सरकारों को हाथ में लेने की कोशिश करती हैं। जबकि इनकी खुद की सरकार इन्होंने 2008 और 2018 में भी जोड़तोड़ की बनाई थी।
ये खबर भी पढ़ें...
58 सीटें, जिनके कारण भाजपा सत्ता से बाहर हुई: पायलट के प्रभाव वाले क्षेत्र के लिए कौन सा प्लान लेकर आए अमित शाह
कमजोर सीटों को जीतने की राष्ट्रीय स्तर पर बनी भाजपा की रणनीति के तहत केंद्रीय गृह मंत्री अमित शाह भरतपुर आए। राजस्थान के सात संभागों में से भाजपा के लिए भरतपुर और जयपुर ही सबसे कमजोर कड़ी है। पिछले चुनाव में भरतपुर संभाग के चार जिलों में से तीन जिलों में भाजपा का खाता भी नहीं खुला था। भरतपुर, करौली और सवाईमाधोपुर में भाजपा की स्थिति शून्य रही जबकि धौलपुर में सिर्फ एक सीट पर जीत मिली थी। बाद में इस सीट से जीती शोभारानी कुशवाह को भी पार्टी से बाहर कर देने के कारण मौजूदा समय में भरतपुर संभाग की 19 सीटों पर भाजपा का कोई विधायक नहीं है। -पूरी खबर पढ़ने के लिए क्लिक करें...